Recep Tayyip Erdogan , forseti Tyrklands , segir að herafli sinn muni gera út af við meðlimi Sýrlenska lýðræðishersins , SDF , yfirgefi þeir ekki „ öryggissvæðið “ svokallaða í norðausturhluta Sýrlands . Sýrlenskir Kúrdar ( YPG ) leiða SDF en þeir sökuðu Tyrki í dag um að brjóta gegn vopnahléi á svæðinu . Yfirvöld Rússa , sem hafa tekið að sér að tryggja að Kúrdar fari af svæðinu , segja þó að vopnahléið hafi ekki verið rofið . Í ræðu í dag sagði Erdogan að fari meðlimir YPG ekki frá öryggissvæðinu muni árásir Tyrkja halda áfram . Tyrkir líta á YPG sem systursamtök Verkamannaflokks Kúrda ( PKK ) og segja þá vera hryðjuverkamenn . Nýr kafli var opnaður í áralöngum átökum í Sýrlandi á undanförnum dögum . Það hófst með því að eftir símtal Donald Trump , forseta Bandaríkjanna , og Erdogan þann 13. október , tilkynnti Trump óvænt að hann myndi kalla hermenn Bandaríkjanna frá norðausturhluta Sýrlands þar sem Tyrkir ætluðu að gera innrás á svæðið . Bandarísku hermennirnir voru í Sýrlandi til að aðstoða SDF gegn Íslamska ríkinu og hafði samstarf það staðið yfir um árabil . SDF missti meira en tíu þúsund menn í átökunum gegn ISIS og felldi í raun kalífadæmi samtakanna . Innrás Tyrkja hófst tveimur dögum eftir símtalið eða þann 15. október . Innrásin hefur verið leidd af hópum sýrlenskra uppreisnarmanna sem Tyrkir hafa stutt með loft - og stórskotaliðsárásum . Uppreisnarmenn þessir hafa verið sakaðir um ýmis ódæði gegn Kúrdum og tugir þúsunda almennra borgara hafa flúið svæðið . Sjá einnig : Hatur á Kúrdum , þjóðremba og þrá til að auðgastTyrkir segjast vilja mynda öryggissvæði við landamærin og koma þar fyrir einhverjum af þeim 3,6 milljónum sýrlenskra flóttamanna sem halda til í Tyrklandi . Upprunalega átti öryggissvæði þetta að spanna 400 kílómetra af landamærum ríkjanna og ná rúma 35 kílómetra inn í Sýrland . Kúrdar leituðu fljótt á náðir Bashar al-Assad , forseta Sýrlands , og bandamanna hans í Rússlandi . Í millitíðinni höfðu Bandaríkjamenn milligöngu um vopnahlé á milli Tyrkja og Kúrda . Fyrr í þessari viku gerðu Erdogan og Vladimir Pútín , forseti Rússlands , samkomulag sem felur í sér að Tyrkir munu stjórna þeim svæðum sem þeir hafa náð völdum á í Sýrlandi og að Rússar komi Kúrdum frá landamærunum . Rússneskir og tyrkneskir hermenn munu svo vakta landamærin í sameiningu . Rússneskir hermenn eru nú komnir til Norðaustur-Sýrlands eftir að Tyrkir og Rússar komust að samkomulagi í gær . Bandaríkin hafa tilkynnt um afléttingu viðskiptaþvingana sinna á Tyrki og sagði Bandaríkjaforseti að Tyrklandsstjórn hefði tjáð sér að vopnahlé á svæðinu væri orðið varanlegt . Bandaríkin hafa afnumið viðskiptaþvinganir sem settar voru á Tyrkland fyrir níu dögum vegna innrásar Tyrkja inn í Sýrland . Bandaríkjaforseti segir yfirvöld í Tyrklandi hafa fullvissað sig um að þau muni virða nýlegt vopnahlé .